रेलवे की आमदनी में 12 फीसदी से ज्यादा का इजाफा  
भारतीय रेलवे ने इस साल एक अप्रैल से 30 जून के दौरान कुल 24756 करोड़ रुपये का राजस्व अर्जित किया।
भारतीय रेलवे ने इस साल एक अप्रैल से 30 जून के दौरान कुल 24756 करोड़ रुपये का राजस्व अर्जित किया जो पिछले साल की इसी अवधि के मुकाबले 12 दशमलव 15 प्रतिशत ज्यादा है।  एक सरकारी विज्ञप्ति के मुताबिक रेलवे को वित्तीय वर्ष 2011 2012 के इस पहले तीन महीने के दौरान माल ढुलाई से 16811 दशमलव 76 करोड़ रुपये की कमाई हुई। यह पिछले साल की इस अवधि के मुकाबले 12.61 प्रतिशत ज्यादा है। इस तीन महीने के दौरान यात्री किराये से रेलवे ने 6841 करोड़ रुपये का राजस्व अर्जित किया जो 10.52 प्रतिशत की वृद्धि दर्शाता है।